Document ID: 32012R0524

A BIZOTTSÁG 524/2012/EU VÉGREHAJTÁSI RENDELETE
(2012. június 20.)
a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapítására vonatkozó 73/2009/EK tanácsi rendelet I. mellékletének módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról, az 1290/2005/EK, a 247/2006/EK és a 378/2007/EK rendelet módosításáról, valamint az 1782/2003/EK rendelet hatályon kívül helyezéséről szóló, 2009. január 19-i 73/2009/EK tanácsi rendeletre (1) és különösen annak 142. cikke i) pontjára,
mivel:
(1)
A 73/2009/EK rendelet I. melléklete meghatározza azon támogatási rendszerek jegyzékét, amelyek keretében az említett rendelet értelmében közvetlen kifizetés nyújtható.
(2)
A 73/2009/EK rendelet 129. cikkének (1) bekezdése az egységes területalapú támogatási rendszert alkalmazó új tagállamok számára lehetővé teszi, hogy 2012-től kezdődően elkülönített támogatást nyújtsanak a bogyós gyümölcsökre vonatkozóan. Bulgária, Magyarország és Lengyelország az említett lehetőség igénybevétele mellett döntött.
(3)
A bogyós gyümölcsökre vonatkozó elkülönített támogatás nem szerepel a 73/2009/EK rendelet I. mellékletében meghatározott jegyzékben. Jellegéből adódóan ugyanakkor ezt a támogatást az említett rendelet 2. cikkének d) pontjában meghatározott közvetlen kifizetésnek kell tekinteni, mivel a 2012. naptári évtől kezdődően felváltja az említett rendelet 98. cikke alapján nyújtott, bogyós gyümölcsökre vonatkozó átmeneti támogatást, amely a rendelet I. mellékletében közvetlen kifizetésként került meghatározásra. Emellett a 73/2009/EK rendelet 129. cikke (2) bekezdésének megfelelően a bogyós gyümölcsökre vonatkozó elkülönített támogatás a rendelet XII. mellékletében megállapított, a bogyós gyümölcsökre vonatkozó támogatásoknak megfelelő összeghatárokon belül adható.
(4)
Ennélfogva a bogyós gyümölcsökre vonatkozó elkülönített támogatásnak a 73/2009/EK rendelet I. mellékletéből történő kihagyását javítani szükséges.
(5)
A 73/2009/EK rendelet I. mellékletét ezért ennek megfelelően módosítani kell.
(6)
Mivel a bogyós gyümölcsökre vonatkozó elkülönített támogatás 2012-től kezdődően nyújtható, ezt a rendeletet 2012. január 1-jétől kell alkalmazni.
(7)
Az e rendeletben előírt intézkedések összhangban vannak a Közvetlen Kifizetések Irányítóbizottságának véleményével,
ELFOGADTA EZT A RENDELETET:
1. cikk
A 73/2009/EK rendelet I. melléklete a „Gyümölcs- és zöldségfélék” bejegyzés után a következő bejegyzéssel egészül ki:
„Gyümölcs- és zöldségfélék
E rendelet 129. cikkének (1) bekezdése
A bogyós gyümölcsökre vonatkozó elkülönített támogatás”
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
A rendeletet 2012. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2012. június 20-án.

Labels: 17
6